**TIRGUS IZPĒTES NOTEIKUMI**

*Integratīvu nometņu bērniem un viņu ģimenēm organizēšana un vadīšana projekta “Kurzeme visiem” ietvaros*

Rīgā, 2023. gada 26. janvāris

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Anete Jansone, tālr. 26355733, e-pasts: anete.jansone@kurzemesregions.lv |

1. **PAKALPOJUMS**
	1. Projekta Nr.9.2.2.1./15/I/004 “Kurzeme visiem” (turpmāk – Projekts) ietvaros plānots organizēt bērnu nometnes bērniem ar funkcionāliem traucējumiem (turpmāk – Bērni FT) un viņu ģimenēm. Šī pasākuma mērķis ir veicināt bērnu (no 9 līdz 15 gadiem) ar funkcionāliem traucējumiem un viņu ģimeņu **integrāciju sabiedrībā**, tai skaitā veicināt, atjaunot un uzlabot bērnu ar FT spēju sociāli funkcionēt, kā arī radīt šai funkcionēšanai labvēlīgus apstākļus.
	2. **Iepirkuma priekšmets** – integratīvas bērnu nometnes organizēšana un vadīšana (turpmāk – Nometne), lai veicinātu bērnu ar funkcionāliem traucējumiem[[1]](#footnote-1) un viņu ģimeņu **integrāciju sabiedrībā** (turpmāk – Pakalpojums).
	3. Ņemot vērā Pasūtītāja pieejamos ierobežotos budžeta līdzekļus un izvērtējot iesniegtos piedāvājumus, iepirkuma līgums tiks slēgts par vienu vai divām atsevišķām Nometnēm.
	4. Iepirkuma CPV kods 85311300-5 sociālie pakalpojumi bērniem un jauniešiem.
	5. Pakalpojuma sniegšanas vieta – Kurzemes plānošanas reģions. Nometnes iespējamās norises vietu/as piedāvā Pretendents un saskaņo Pasūtītājs.
	6. Nometnes norises ilgums piecas dienas, laika periodā no 2023.gada 1.jūlija līdz 27. augustam. Par konkrētiem Nometnes norises datumiem Pasūtītājs vienosies ar izvēlēto Pakalpojuma sniedzēju.
	7. Mērķa grupa – bērni vecumā no 9 līdz 15 gadiem un viņu ģimenes un ģimenēs dzīvojoši bērni ar funkcionāliem traucējumiem (bērnam ir noteikta invaliditāte), vecumā no 9 līdz 15 gadiem un viņu ģimenes. Plānotais Nometnes dalībnieku skaits ne vairāk kā 30 (trīsdesmit) bērni, tai skaitā ~40% bērni ar funkcionāliem traucējumiem un viņu ģimenes.
	8. Piedāvātā līgumcena tiek norādīta **par vienas Nometnes organizēšanu** un ietver visus ar Pakalpojuma organizēšanu un vadīšanu saistītos izdevumus. Katrs pretendents iesniedz piedāvājumu, tikai par vienas Nometnes organizēšanu, jo Pasūtītāja mērķis ir iegūt piedāvājumus, kuri ir saturiski un tehniski savstarpēji atšķirīgi, tādējādi nodrošinot Nometņu dalībniekiem izvēles iespēju starp dažādiem piedāvājumiem. Līgumcenu norāda bez pievienotās vērtības nodokļa.
	9. Pretendents var iesniegt piedāvājumu par vienu Nometni, paša izvēlētā Pakalpojuma sniegšanas vietā Kurzemes plānošanas reģionā.
	10. Pakalpojuma izpildes prasības noteiktas tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	11. **Tirgus izpētes rezultātā noslēgtā publiskā pakalpojuma līguma izpilde tiks finansēta no projekta “Kurzeme visiem” līdzekļiem (projekta Nr.9.2.2.1./15/I/004).**
2. **PRASĪBAS PRETENDENTAM**
	1. Pretendentam iepriekšējo trīs gadu (2020., 2021. un 2022. gadā līdz piedāvājumu iesniegšanas dienai) laikā (vai īsākā laikā, ņemot vērā Pretendenta dibināšanas vai darbības uzsākšanas laiku) ir pieredze bērnu nometņu organizēšanā un vadīšanā, kurās kopā ir piedalījušies vismaz 10 (desmit) bērni ar īpašām vajadzībām.
	2. Pretendents iepirkuma līguma izpildē piesaista šādus turpmāk uzskaitītos speciālistus:
		1. nometnes vadītāju, kurš normatīvajos aktos noteiktajā kārtībā ir ieguvis Bērnu nometņu vadītāja apliecību un kurš atradīsies Nometnes norises vietā katrā no tās dienām. Nometnes vadītājam ir pieredze tādu bērnu nometņu vadīšanā, kurās pēdējo trīs gadu (2020., 2021. un 2022. gadā līdz piedāvājumu iesniegšanas dienai) laikā kopā ir piedalījušies vismaz 10 (desmit) bērni **ar īpašām vajadzībām**;
		2. nodarbību/aktivitāšu vadītāji, kas piesaistīti atbilstoši Nometnes programmai, ar atbilstošu izglītību un/vai sertifikātu un/vai citiem dokumentāliem pierādījumiem, kas apliecina personas kompetenci vadīt konkrēto nodarbību/-bas vai aktivitāti/tes.
	3. Pretendentam, ar kuru tiks slēgts iepirkuma līgums, jāiesniedz izziņas no Soda reģistra, atbilstoši Bērnu tiesību aizsardzības likuma 72.pantam, par visiem piedāvājumā norādītajiem Nometnes organizēšanā un vadīšanā piesaistītajiem speciālistiem.
	4. Ja tas ir nepieciešams iepirkuma līguma kvalitatīvai izpildei, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
3. **PIEDĀVĀJUMA IZVĒLES KRITĒRIJS**
	1. Piedāvājuma izvēles kritērijs ir **saimnieciski visizdevīgākais piedāvājums, ko noteiks pēc šādiem kritērijiem:**

|  |  |  |  |
| --- | --- | --- | --- |
| **Kritērija apzīmējums** | **Kritērijs** | **Maksimālais punktu skaits** | **Punktu piešķiršanas metodika** |
| **K1** | *Nometnes organizēšanas cena* | **20** | **Piedāvājums ar zemāko cenu iegūst maksimālo punktu skaitu (20 punktus), pārējo pretendentu punktu skaits matemātiski tiek aprēķināts pēc formulas:****K1 = C1.zem./ C1.pied. x N,****kur:****C1.zem. = viszemākā piedāvātā cena bez PVN, EUR;****C1.pied.= vērtējamā piedāvātā cena bez PVN, EUR;****N = kritērija maksimālā skaitliskā vērtība, punkti – 20 punkti.** |
| **K2** | *Nometnes vīzija un programma* | **Maksimālais punktu skaits 20** | **Punktu piešķiršanas metodika** |
| **K2.1** | *Nometnes vīzijas un programmas atbilstība nometnes mērķim un mērķgrupai* | **10** | Pretendenta iesniegtais nometnes vīzijas apraksts un programmas piedāvājums pilnībā atklāj pretendenta izpratni par nometnes vīziju, mērķi un mērķgrupu un ir atbilstošs nometnes mērķim un mērķgrupai. Tiek skaidri un saprotami sniegta informācija par veicamo uzdevumu izpildi un sasniedzamiem rezultātiem.Pretendents skaidri un saprotami atbild uz Pasūtītāja uzdotajiem jautājumiem, radot pārliecību par pilnīgu izpratni par nometnes plānoto norisi. |
|  |  | **5** | Pretendenta iesniegtais nometnes vīzijas apraksts un programmas piedāvājums daļēji vai pilnībā atklāj pretendenta izpratni par nometnes vīziju, mērķi un mērķgrupu un ir daļēji atbilstošs nometnes mērķim un mērķgrupai. Ne visos aspektos tiek skaidri un saprotami sniegta informācija par veicamo uzdevumu izpildi un sasniedzamiem rezultātiem.Pretendenta sniegtās atbildes daļēji atbild uz Pasūtītāja uzdotajiem jautājumiem, Pretendents demonstrē zināšanu/informācijas trūkumu par Nometnes plānoto norisi vai mērķgrupu. |
| **Pretendentam K2.1. kritērijā ir jāsaņem vismaz 5 punkti. Ja Pretendentam nav piešķirami vismaz 5 punkti, jo tā iesniegtā nometnes vīzija un/vai programma nav atbilstoša nometnes mērķim un/vai mērķgrupai vai ir pārāk vispārīga, lai konstatētu atbilstību, tā piedāvājums tiek noraidīts.**  |
| **K2.2.** | *Nometnes norisē izmantotās darba metodes* | **10** | Tiek skaidri un saprotami sniegta informācija par izvēlētām darba metodēm, ar kādām tiks nodrošinātas nometnes aktivitātes un nodarbības. **Izvēlētās darba metodes veicina mācīšanos darot (piemēram, ievēroti principi: n**odarbību un aktivitāšu vadītāji palīdz bērnam apgūt jaunas iemaņas un/vai izdarīt atklājumus, taču nedara bērna vietā; palīdz pārvarēt grūtības, nevis izvairīties no tām); **orientējas uz sadarbību** (piemēram, mijiedarbojas viens ar otru izziņas procesā; veido saskarsmes prasmi aktīvā darbībā; u.c.), **veicina dalībnieku vēlmi aktīvi līdzdarboties** nodarbībās un aktivitātes utt. |
|  |  | **5** | **Izvēlētās darba metodes daļēji veicina mācīšanos darot (piemēram, tikai daļēji tiek ievēroti principi: n**odarbību un aktivitāšu vadītāji palīdz bērnam apgūt jaunas iemaņas un/vai izdarīt atklājumus, taču nedara bērna vietā; palīdz pārvarēt grūtības, nevis izvairīties no tām); **ne vienmēr** **orientējas uz sadarbību** (piemēram, tikai atsevišķos gadījumos dalībnieki mijiedarbojas viens ar otru izziņas procesā; veido saskarsmes prasmi aktīvā darbībā; u.c.), **daļēji veicina dalībnieku vēlmi aktīvi līdzdarboties** nodarbībās un aktivitātes u.c. |
| **K3** | *Nometnes darbinieku komandas sadarbības pieredze* | **Maksimālais punktu skaits 5** | **Punktu piešķiršanas metodika** |
| **5** | Vismaz 40% no piedāvātās nometnes darbinieku komandas ir piedalījušies vairāk kā vienas nometnes bērniem ar īpašām vajadzībām organizēšanā un vadīšanā iepriekšējos piecos gados. |
| **2** | Vismaz 10% no piedāvātās nometnes darbinieku komandas ir piedalījušies vienas nometnes bērniem ar īpašām vajadzībām organizēšanā un vadīšanā iepriekšējos piecos gados. |
| **0** | Piedāvātās nometnes darbinieku komanda **neatbilst nevienam no iepriekš minētajiem aprakstiem.** |
| **K4** | *Nometnes norises vietas pieejamība* | **Maksimālais punktu skaits 25** | **Punktu piešķiršanas metodika (par katru atbilstību tiek piešķirti 5 punkti)** |
| **5** | Pārvietošanās virsmas ir vienmērīgas vai ir ierīkotas uzbrauktuves, lai nometnes norises laikā nodrošinātu ērtu pārvietošanos bērniem un personām ar funkcionāliem traucējumiem. |
| **5** | Durvju, gaiteņu un nodarbību telpas ir atbilstošas, lai varētu izbraukt un manevrēt ar pārvietošanās palīglīdzekļiem, t.sk. ratiņkrēsliem. |
| **5** | Tualetes un vannas istabu/dušu telpas ir pielāgotas bērniem un personām ar funkcionāliem traucējumiem. |
| **5** | Ja ēkā ir vairāk nekā viens stāvs - ir lifts, pacēlājs vai cits tehnisks līdzeklis, kas nodrošina pārvietošanos palīglīdzekļiem, t.sk. ratiņkrēsliem.  |
| **5** | Koplietošanas teritorija ir pielāgota, lai nodrošinātu pārvietošanos bērniem un personām ar funkcionāliem traucējumiem. |
| **Pretendentam K4 kritērijā ir jāsaņem vismaz 15 punkti. Ja Pretendentam nav piešķirami vismaz 15 punkti, tā piedāvājums tiek noraidīts.**  |

* 1. **Par saimnieciski visizdevīgāko piedāvājumu vai piedāvājumiem, tiks atzīts/ti piedāvājums/i, kurš/i, saskaitot piedāvājumu vērtējumus visos kritērijos, iegūs visaugstāko un otru visaugstāko vērtējumu (punktu skaitu). Katra piedāvājuma iegūto punktu skaitu aprēķina pēc formulas:**

*Piedāvājuma punkti = K1 kritērijā iegūtie punkti + K2 kritērijā iegūtie punkti + K3 kritērijā iegūtie punkti + K4 kritērijā iegūtie punkti*

* 1. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu vērtējumu, tas dos priekšroku tam saimnieciski visizdevīgākajam piedāvājumam, kurš būs ieguvis augstāko novērtējumu kritērijā K2.
	2. Ja tiks iesniegts tikai viens piedāvājums, tiks vērtēta tikai pretendenta atbilstība 3. punktā noteiktām pretendenta prasībām, bet Pasūtītājs patur tiesības iepazīties ar nometnes vīziju un/vai programmu, klātienes prezentācijā un veikt sarunas par tās precizēšanu vai uzlabošanu, kā arī iepazīties ar Pakalpojuma sniegšanas vietu, apmeklējot to klātienē un veicot sarunas par tās piemērotību mērķgrupas personām un Nometnes norisei.
1. **PIEDĀVĀJUMA IESNIEGŠANAS NOTEIKUMI**
	1. Piedāvājums iesniedzams līdz **2023. gada 6. martam pulksten 12.00,** nosūtot aizpildītu pieteikuma formu (2.pielikums) un piedāvājumu uz e-pastu: anete.jansone@kurzemesregions.lv.
	2. Pretendents piedāvājumā iekļauj šādus skenētus vai citādi elektroniski atveidotus vai elektroniskus dokumentus:
		1. **Visu apvienības dalībnieku parakstīts saistību raksts** (protokols, vienošanās, līgums vai cits dokuments) vai **tā kopija**, kurā norādīts personu apvienības dalībnieku darbu (t.sk. procentos no finanšu piedāvājumā norādītās līgumcenas) un atbildības sadalījums, nosaukts galvenais dalībnieks, kurš pilnvarots parakstīt piedāvājumu un citus dokumentus, saņemt un izdot rīkojumus apvienības dalībnieku vārdā, un ar kuru notiks visi norēķini;
		2. **Pretendenta pieredzes apraksts. Pieredzes aprakstā jānorāda iepriekš organizētu nometņu pasūtītājs, īss nometnes/ņu mērķgrupas raksturojums (tostarp iekļaujot informāciju par tiem funkcionālo traucējumu veidiem, kuri līdz šim ir bijuši nometnes/nometņu dalībniekiem-bērniem), kā** arī **pasūtītāja atsauksme, kurā apliecināta uzrādītā pieredze**. Ja pasūtītāja atsauksmi nevar iegūt termiņā, kas dots piedāvājuma iesniegšanai, Pretendents var iesniegt citus pierādījums, kas apliecina norādītās pieredzes esamību;
		3. **Piedāvāto speciālistu saraksts**, kurā norāda speciālista vārdu, uzvārdu, lomu iepirkuma līguma izpildē, kā arī personu (Pretendentu, personu apvienības dalībnieku vai apakšuzņēmēju), kuru attiecīgais speciālists pārstāv. Pretendents norāda, kuri no norādītajiem speciālistiem ir kopīgi piedalījušies nometņu, kurās dalībnieki bija bērni ar īpašām vajadzībām, organizēšanā un vadīšanā iepriekšējos trīs gados (2020., 2021. un 2022. gadā līdz piedāvājumu iesniegšanas dienai);
		4. **Piedāvāto speciālistu kvalifikācijas un pieredzes apraksti, kas apliecina atbilstoši noteikumu 3.2. un 4.1. punktos noteikto prasību izpildi. Kvalifikāciju apliecinoši dokumenti** un **pieredzi apliecinoši** (piemēram, darba devēja atsauksme, pasūtītāja atsauksme vai cits dokuments) **dokumenti**, kā arī **speciālistu piekrišanas piedalīties iepirkuma līguma izpildē**, ja ar Pretendentu šāds līgums tiks noslēgts;
		5. **Apliecinājums vai vienošanās par nepieciešamo resursu nodošanu Pretendenta rīcībā**, ja Pretendents balstītās uz citu personu tehniskajām un profesionālajām iespējām. Minētajā dokumentā norāda, kādi resursi tiks nodoti Pretendenta rīcība un ko attiecīgā persona darīs iepirkuma līguma izpildē;
		6. **Nometnes programma** (3.pielikums), kurā apraksta nometnes norises vietu/as, nometnes vīziju, nometnes mērķi, izvēlētās nometnes norises darba metodes, sasniedzamos rezultātus un plānoto programmu pa dienām. Ja piedāvājums tiek iesniegts par divām nometnēm ar atšķirīgu norises programmu, 3.pielikums tiek aizpildīts un iesniegts par katru no nometnēm atsevišķi;
		7. **Finanšu piedāvājums** (4.pielikums) par Nometnes organizāciju, kurā cenas jānorāda ar precizitāti divas zīmes aiz komata. Piedāvājuma cenā jāiekļauj visas ar iepirkuma līguma priekšmetu saistītās izmaksas, tajā skaitā visi nodokļi, kā arī visi iespējamie riski, kas saistīti ar tirgus cenu svārstībām iepirkuma līguma izpildes laikā, izņemot pievienotās vērtības nodokli.
2. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**
	1. **Piedāvājuma izvērtēšanas pamatnoteikumi**
		1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Kritērija K2 izvērtēšanai ir paredzēta Pretendenta klātienes prezentācija Rīgā, Valguma ielā 4a, kurā Pretendents Pasūtītāja pārstāvjiem prezentēs nometnes vīziju un programmu. Prezentācija jāsniedz latviešu valodā vai, ja Pretendents sniedz prezentāciju svešvalodā, jānodrošina tulkojums uz latviešu valodu. Prezentācijas laikā Pasūtītāja pārstāvji nepieciešamības gadījumā uzdos Pretendentam jautājumus par tā piedāvājumu un prezentāciju. Pasūtītājs par prezentācijas laiku paziņos Pretendentam vismaz 5 dienas iepriekš. Pretendentam prezentācija latviešu valodā elektroniskā veidā jāiesniedz Pasūtītājam prezentācijas dienā.
		3. Kritērija K4 izvērtēšanai ir paredzēts, ka Pasūtītāja pārstāvji veiks attiecīgās nometnes norises vietas/u apsekošanu.
		4. Pasūtītājam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus piegādātājus iesniegt piedāvājumus.
		5. No iesniegtajiem piedāvājumiem tiks izvēlēts viens vai divi saimnieciski visizdevīgākie piedāvājumi.
		6. Pasūtītājam ir tiesības veikt sarunas ar saimnieciski visizdevīgākā piedāvājuma iesniedzēju par iepirkuma līguma noteikumiem un tā piedāvājumu. Pasūtītājs lūdz pretendentu, ar kuru notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums. Sarunu gaitā pretendents var precizēt un papildināt piedāvājumu. Sarunu gaitā veiktās izmaiņas piedāvājumā nesamazina pretendentam piešķirto vērtējumu atbilstoši saimnieciski visizdevīgākā piedāvājuma noteikšanas kritērijiem. Ja Pasūtītājs un Pretendents nevar vienoties par iepirkuma līguma noteikumiem vai Pasūtītājs sarunās nepanāk tā vajadzībām atbilstošu piedāvājumu, Pasūtītājs ir tiesīgs uz sarunām aicināt nākamo saimnieciski visizdevīgākā piedāvājuma iesniedzēju.
		7. Pasūtītājs lūdz pretendentu, kurš potenciāli būtu atzīstams par tirgus izpētes uzvarētāju, iesniegt izziņas no Soda reģistra, atbilstoši Bērnu tiesību aizsardzības likuma 72.pantam, par visiem piedāvājumā norādītajiem Nometnes organizēšanā un vadīšanā piesaistītajiem speciālistiem.
		8. Pasūtītājs lēmumu par uzvarētāju tirgus izpētē pieņem pēc tam, kad tas ar izraudzīto pretendentu ir pabeidzis sarunas par piedāvājumu un iepirkuma līgumu, un pretendents ir iesniedzis izziņas no Sodu reģistra un tā speciālisti ir atzīti par atbilstošiem Bērnu tiesību aizsardzības likuma 72.pantam.
		9. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo saimnieciski visizdevīgāko piedāvājumu un veikt sarunas.
	2. **Lēmuma pieņemšana un paziņošana**

Piecu darbdienu laikā pēc lēmuma pieņemšanas Pasūtītājs informē visus pretendentus par tirgus izpētes rezultātiem.

* 1. **Iepirkuma līguma slēgšana**
		1. Pasūtītājs slēdz publisku pakalpojuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu un iepirkuma līguma noteikumiem, kas ir saskaņoti sarunās.
		2. Pasūtītājs tiesīgs noslēgt vairākus pakalpojuma līgumus.
		3. Publiska pakalpojuma līguma slēgšanas laiks tiek noteiks Pasūtītājam un Pretendentam vienojoties, bet tas nav nosakāms garāks par piecām darbdienām no dienas, kad Pasūtītājs nosūtījis aicinājumu Pretendentam parakstīt iepirkuma līgumu.

**1.pielikums**

Tirgus izpētes noteikumiem

Integratīvu nometņu bērniem un viņu ģimenēm

organizēšana un vadīšana

projekta “Kurzeme visiem” ietvaros

**TEHNISKĀ SPECIFIKĀCIJA**

1. Izpildītājam ir šādi uzdevumi Nometnes organizēšanā un vadīšanā:
	1. organizēt un vadīt vienu piecu dienu **integratīvo** diennakts nometni bērniem un viņu ģimenēm un bērniem ar funkcionāliem traucējumiem un viņu ģimenēm, radot tādu Nometnes vidi, kurā dalībniekiem ir iespēja sociāli iekļauties un atrast jaunus draugus;
	2. izstrādāt un saskaņot ar Pasūtītāju Nometnes programmu katrai dienai, atbilstoši Nometnes tēmai;

*Nometnes saturā jāparedz teorētiskas un praktiskas nodarbības (kā radošas, tā intelektuālas), kā arī darbs grupā gan bērniem, gan viņu vecākiem, saliedējoši pasākumi un fiziskās aktivitātes atbilstoši nometnes tēmai. Katru dienu vismaz vienā aktivitātē bērniem un vecākiem jādarbojas atsevišķi.*

*Izpildītājam ir jānodrošina viss nodarbību un pasākumu vadīšanai nepieciešamais inventārs un aprīkojums.*

* 1. Organizēt Nometni Kurzemes plānošanas reģionā tai piemērotā teritorijā (pielāgota, lai nodrošinātu pārvietošanos bērniem un personām ar funkcionāliem traucējumiem) un telpās, kas ir pielāgotas bērniem un personām ar funkcionāliem traucējumiem;

*Atbilstoši dalībnieku funkcionāliem traucējumiem, Nometnes norises ēkām un tās koplietošanas teritorijām ir jābūt pielāgotām, piemēram, jānodrošina skaņas/gaismas signālierīces un kontrasta marķējums – kontrastainas krāsas atzīmes uz staigāšanas virsmas un uz svarīgiem vides elementiem, kuri ir grūti pamanāmi (pakāpieni, caurspīdīgas durvis, elektrības slēdži), jānovērš pārlieku spilgts/vājš apgaismojums u.c.*

* 1. Nodrošināt Nometnes saturam atbilstošu telpu un teritorijas pieteikšanu/rezervēšanu;
	2. Nodrošināt Nometnes dalībnieku ēdināšanu četras reizes dienā (brokastis, pusdienas, vakariņas, naksniņas) trīs dienas un 3-reizēju ēdināšanu pirmajā (izslēdzot brokastis) un pēdējā (izslēdzot vakariņas) dienā, ievērojot Ministru kabineta 2012.gada 13.marta noteikumos Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” noteiktās prasības. Nepieciešamības gadījumā nodrošināt slimības diagnozei atbilstošu diētu, pagatavošanas un pasniegšanas veidu. Ēdienkartes jāsaskaņo ar Pasūtītāju ne vēlāk kā vienu nedēļu pirms Nometnes 1.dienas;
	3. Nodrošināt visas Nometnes norises laikā dalībniekiem pieejamu dzeramo ūdeni un glāzes atbilstoši dalībnieku skaitam;
	4. Organizēt un nodrošināt Nometnes norisi atbilstoši Ministru kabineta 2009.gada 1.septembra noteikumos Nr.981 “Bērnu nometņu organizēšanas un darbības kārtība” noteiktajām prasībām;
	5. Nodrošināt dalībnieku un darbinieku drošību, saskaņā ar LR spēkā esošiem normatīvajiem aktiem;
	6. Ievērot Vispārīgo datu aizsardzības regulu un Bērnu tiesību aizsardzības likumā noteiktās prasības personas datu apstrādē;
	7. Ievērot valstī noteiktos veselības piesardzības pasākumus (lietot sejas aizsargmaskas, iespēju robežās ievērot noteikto distanci un higiēnas/dezinfekcijas prasības u.c.) un valstī noteiktās epidemioloģiskās prasības, ja tādas ir spēkā uz nometnes organizēšanas laiku.
	8. Piesaistīt vismaz trīs atbalsta personas, lai nodrošinātu bērniem ar funkcionāliem traucējumiem nepieciešamo atbalstu nodarbību un aktivitāšu laikā;
	9. Iesniegt Pasūtītājam ne vēlāk kā divas nedēļas pirms Nometnes 1.dienas:
1. dokumenta kopiju, kas apliecina, ka Nometnes organizētājs ir informējis pašvaldību, kuras teritorijā tā notiks;
2. Valsts ugunsdzēsības un glābšanas dienesta atzinuma kopiju par Nometnes vietas atbilstību ugunsdrošības prasībām;
3. Veselības inspekcijas atzinuma kopiju par Nometnes gatavību uzsākt darbību;
4. dokumenta kopiju, kas apliecina, ka dalībnieku ēdināšanas pakalpojums ir reģistrēts Pārtikas un veterinārajā dienestā.
	1. Organizēt un vadīt plānotās aktivitātes atbilstoši iesniegtajai programmai un veicināt dalībnieku savstarpējo integrāciju;
	2. Nometnes norises laikā ar Nometnes dalībniekiem ir jānodrošina komunikācija latviešu valodā un, atbilstoši situācijai, arī krievu valodā, kā arī nepieciešamības gadījumā jānodrošina alternatīvo komunikācijas metožu izmantošana;
	3. Nodrošināt Nometnes telpu un teritorijas apskati kopā ar Pasūtītāja pārstāvjiem pirms Nometnes norises, ja Pasūtītājs ir izteicis šādu vēlmi;
	4. Piesaistīt Nometnes dalībniekus un pārbaudīt viņu atbilstību nometnes mērķgrupai;

*Piesaistot nometnes dalībniekus, vispirms jācenšas uzrunāt Kurzemē dzīvojošās ģimenes un to bērnus, bet, ja nepieteiksies nepieciešamais dalībnieku skaits, tad var piesaistīt citu reģionu ģimenes un to bērnus.*

* 1. Izplatīt informāciju par nometni dalībnieku piesaistei atbilstoši nepieciešamībai, informāciju iepriekš saskaņojot ar Pasūtītāju. Informācijas sagatavošanā un izplatīšanā jāievēro Projekta publicitātes prasības;
	2. Nodrošināt rakstisku līgumu slēgšanu ar katru dalībnieku un/vai dalībnieka likumisko pārstāvi par dalībnieka piedalīšanos Nometnē. Līguma projekts ir jāsaskaņo ar Pasūtītāju;
	3. Nodrošināt Nometnes norises vietā informatīva Projekta plakāta izvietošanu un Projekta publicitātes prasību ievērošanu;
	4. Nodrošināt dalībnieku anketēšanu nometnes pēdējā dienā, izmantojot dalībnieku aptaujas anketas formu, kas ir saskaņota ar Pasūtītāju;
	5. Iesniegt Nometnes organizēšanas un vadīšanas apliecinošu dokumentu oriģinālus (parakstītas nometnes dalībnieku reģistrācijas lapas, aizpildītas aptaujas anketas, Nometnes izvērtējuma aprakstu brīvā formā, kur atspoguļota Nometnes norises gaita, Nometnes efektivitāte, secinājumi un priekšlikumi) un fotogrāfijas par Nometnes norisi (elektroniskā datu nesējā vai interneta vietnes saiti, kur fotogrāfijas augšupielādētas failu glabāšanai), ievērojot konfidencialitāti un personu datu aizsardzības noteikumus.
1. **Pilnīgu publiska pakalpojuma līguma saistību izpildi jāpabeidz ne vēlāk kā līdz 28.09.2023.**

**2. pielikums**

Tirgus izpētes noteikumiem

Integratīvu nometņu bērniem un viņu ģimenēm

organizēšana un vadīšana

projekta “Kurzeme visiem” ietvaros

**PIETEIKUMS**

*Integratīvas nometnes bērniem un viņu ģimenēm un bērniem ar funkcionāliem traucējumiem un viņu ģimenēm organizēšanai un vadīšanai projekta “Kurzeme visiem” ietvaros*

Pretendents: [[2]](#footnote-2)

|  |  |
| --- | --- |
| Nosaukums/Vārds, uzvārds[[3]](#footnote-3): |  |
| Reģistrācijas numurs/ personas kods[[4]](#footnote-4): |  |
| Juridiskā adrese/ deklarētā dzīvesvietas adrese[[5]](#footnote-5): |  |
| Telefona numurs:  |  |
| E-pasts[[6]](#footnote-6): |  |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Iesniedzot pieteikumu, pretendents piekrīt, ka Pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu nometnes organizēšanu un vadīšanu.

**Pretendenta pārstāvis:**

|  |  |
| --- | --- |
| Vārds, Uzvārds, personiskais paraksts |  |
| Ieņemamais amats |  |
| Vieta, datums |  |

1. **pielikums**

Tirgus izpētes noteikumiem

Integratīvu nometņu bērniem un viņu ģimenēm

organizēšana un vadīšana

projekta “Kurzeme visiem” ietvaros

**Nometnes programma**

Iespējamā Nometnes norises vieta/as \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_\_

Nometnes vīzija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nometnes mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvēlētās darba metodes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sasniedzamie rezultāti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Norises laiks** | **Nometnes dienas aktivitāšu apraksts (plānotais), norādot norises laiku, ilgumu, nodarbības/pasākuma nosaukumu un iesaistīto personālu**  |
| 1.diena |  |
| 2.diena |  |
| 3.diena |  |
| 4.diena |  |
| 5.diena |  |

|  |  |
| --- | --- |
| Vārds, Uzvārds, personiskais paraksts |  |
| Ieņemamais amats |  |
| Vieta, datums |  |

1. **pielikums**

Tirgus izpētes noteikumiem

Integratīvu nometņu bērniem un viņu ģimenēm

organizēšana un vadīšana

projekta “Kurzeme visiem” ietvaros

**Finanšu piedāvājums**

|  |  |  |  |
| --- | --- | --- | --- |
| **Pakalpojums apraksts** | **Piedāvātā pakalpojuma izpildes cena bez pievienotās vērtības nodokļa****EUR** | **Pievienotās vērtības nodoklis****EUR****(ja tiek piemērots)** | **Piedāvātā pakalpojuma izpildes kopējā cena****EUR****(ar PVN)** |
| Integratīvas nometnes \_\_\_\_\_\_\_\_\_\_\_\_\_\_\_\_\_\_\_\_\_\_\_\_*(nosaukums)**\_\_\_\_\_\_\_\_\_\_\_\_\_\_\_\_\_\_\_\_**(norises vieta)*bērniem un viņu ģimenēmun bērniem ar funkcionāliem traucējumiemun viņu ģimenēm organizēšana un vadīšana |  |  |  |

|  |  |
| --- | --- |
| Vārds, Uzvārds, personiskais paraksts |  |
| Ieņemamais amats |  |
| Vieta, datums |  |

1. Funkcionālie traucējumi ietver visu veidu traucējumus - **redzes traucējumi, dzirdes traucējumi, kustību traucējumi, garīgas attīstības traucējumi, psihiskas saslimšanas un citas smagas un ilgstošas saslimšanas, kuru dēļ bērnam ir noteikta invaliditāte.** [↑](#footnote-ref-1)
2. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-2)
3. Ja pretendents ir fiziska persona vai pašnodarbināta persona [↑](#footnote-ref-3)
4. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-4)
5. Ja pretendents ir fiziska persona vai pašnodarbināta persona [↑](#footnote-ref-5)
6. E-pasts saziņai ar Pasūtītāju. [↑](#footnote-ref-6)